
KRETINGOS LOPŠELIO-DARŽELIO ,,ĄŽUOLIUKAS“ VAIKO SPECIALIŲJŲ UGDYMOSI POREIKIŲ VERTINIMO, UGDYMO PRITAIKYMO IR ŠVIETIMO PAGALBOS SKYRIMO TVARKOS APRAŠAS
 
I SKYRIUS
BENDROSIOS NUOSTATOS
 
1. Kretingos lopšelio-darželio ,,Ąžuoliukas“ (toliau – Lopšelis-darželis) vaiko specialiųjų ugdymosi poreikių vertinimo, ugdymo pritaikymo ir švietimo pagalbos skyrimo tvarkos aprašas (toliau – Aprašas) nustato pirminio ugdymosi poreikių vertinimo (toliau – Pirminis ugdymosi poreikių vertinimas), specialiųjų ugdymosi poreikių pedagoginiu, psichologiniu, ir socialiniu pedagoginiu aspektais vertinimo (toliau – Specialiųjų ugdymosi poreikių vertinimas) (toliau kartu – Vertinimas) ir ugdymo pritaikymo ir (ar) specialiosios pedagoginės, psichologinės, socialinės pedagoginės, specialiosios pagalbos (toliau – Švietimo pagalba) skyrimo vaikams nuo lopšelio iki kol vaikas lanko Lopšelį-darželį tvarką. Aprašas parengtas vadovaujantis Lietuvos Respublikos švietimo, mokslo ir sporto ministro 2024 m. rugpjūčio 30 d. įsakymu Nr. V-928 ,,Dėl mokinio specialiųjų ugdymosi poreikių vertinimo,  ugdymo pritaikymo ir (ar) reikalingos švietimo pagalbos skyrimo tvarkos aprašo patvirtinimo“ ir vėlesniais galiojančiais pakeitimais, Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu,  Mokyklos vaiko gerovės komisijos funkcijų, sudarymo ir jos darbo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. liepos 19 d. įsakymu Nr. V-818,  Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. rugpjūčio 22 d. įsakymu Nr. V-898, Specialiosios pedagoginės pagalbos teikimo asmenims tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. liepos 8 d. įsakymu Nr. V-1228 (Lietuvos Respublikos švietimo, mokslo ir sporto ministro 2024 m. gegužės 23 d. įsakymo Nr. V-603 redakcija), Socialinės pedagoginės pagalbos teikimo tvarkos aprašu, patvirtintu Lietuvos respublikos švietimo, mokslo ir sporto ministro 2016 m. lapkričio 2 d. įsakymu Nr. V-950 (Lietuvos Respublikos švietimo, mokslo ir sporto ministro 2024 m. gegužės 13 d. įsakymo Nr. V-553 redakcija),  Psichologinės pagalbos teikimo tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. gegužės 13 d. įsakymu Nr. V-547.
2.    Švietimo pagalbos tikslai: 
2.1. padėti įgyvendinti vaikų teisę į mokslą; 
2.2. užtikrinti veiksmingą vaikų ugdymąsi; 
2.3. sudaryti prielaidas pozityviai socializacijai ir pilietinei brandai bei vaikų saugumui. 
3. Švietimo pagalbos uždaviniai: 
3.1. užtikrinti vaikų saugumą Lopšelyje-darželyje; 
3.2. sudaryti sąlygas specialiųjų ugdymosi poreikių vaikų ugdymui(si); 
3.3. sudaryti sąlygas gabių vaikų ugdymui(si); 
3.4. padėti vaikams adaptuotis Lopšelyje-darželyje; 
3.5. teikti reikalingą psichologinę, socialinę pedagoginę, specialiąją pedagoginę pagalbą. 
4. Švietimo pagalbos teikimo principai: 
4.1. lygios galimybės – kiekvienam vaikui užtikrinamas pagalbos prieinamumas; 
4.2. visuotinumas – pagalba teikiama visiems vaikams, kuriems jos reikia; 
4.3. kompleksiškumas – pagalba teikiama pagal poreikį kartu su kitomis švietimo sistemos pagalbos vaikams teikimo formomis; 
4.4. decentralizacija – šeimos, visuomenės bei kitų institucijų dalyvavimas; 
4.5. individualumas – pagalba teikiama atsižvelgiant į konkretaus vaiko problemas; 
4.6. veiksmingumas – remiamasi profesionalia vadyba, tinkamais ir laiku priimtais sprendimais. 
5. Vertinimo tikslas – nustatyti individualias vaiko švietimo pagalbos ir paslaugų, ugdymo procese reikmes, atliekant Pirminį ugdymosi poreikių vertinimą ir skiriant reikiamą Švietimo pagalbą, taip sudarant sąlygas ugdymosi poreikių turinčiam vaikui įveikti ugdymosi sunkumus; atliekant vaiko Specialiųjų ugdymosi poreikių vertinimą, teikti rekomendacijas dėl ikimokyklinio, priešmokyklinio ugdymo programų (toliau – Programa) pritaikymo, individualaus ugdymo plano rengimo, specialiųjų mokymo ir techninės pagalbos priemonių, skirtų ugdymui, ugdymosi aplinkos pritaikymo (toliau – Ugdymo pritaikymas), taip sudarant sąlygas specialiųjų ugdymosi poreikių turinčiam vaikui ugdytis pagal jo gebėjimus. 
6. Pirminį ugdymosi poreikių vertinimą koordinuoja Lopšelio-darželio Vaiko gerovės komisija (toliau – Komisija), Specialiųjų ugdymosi poreikių vertinimą ir skyrimą – Kretingos r. švietimo centro psichologinės pedagoginės pagalbos skyrius (toliau – PPP).  
7. Vertinimą atlieka: 
7.1. Pirminį ugdymosi poreikių vertinimą Lopšelyje-darželyje atlieka Komisija. Remdamasis Komisijos rekomendacijomis švietimo pagalbą skiria Lopšelio-darželio direktorius; 
7.2. specialiuosius ugdymosi poreikius vertina ir skiria:
7.2.1. Pedagoginė psichologinė tarnyba arba Švietimo pagalbos tarnybų pedagoginiai psichologiniai skyriai; 
7.2.2. Lietuvos kurčiųjų ir neprigirdinčiųjų ugdymo centras; 
7.2.3. Lietuvos aklųjų ir silpnaregių ugdymo centras. Ugdymo pritaikymą ir (ar) reikalingą švietimo pagalbą skiria Skyriaus vadovas; 
7.2.4. Vaiko raidos centrai ir raidos klinikos, kai įtariami raidos sutrikimai, tokie kaip autizmo spektro sutrikimas, įvairiapusis raidos sutrikimas ir kt.;
7.2.5. Nacionalinė švietimo agentūra (nagrinėja sudėtingus ar ginčijamus atvejus, rengia metodikas ir koordinuoja veiklą).
8. Specialiųjų ugdymosi poreikių vertinimo ir ugdymo pritaikymo ir (ar) Švietimo pagalbos skyrimo duomenys fiksuojami Mokinių registre.  
9. Vertinimas atliekamas ir pateiktos rekomendacijos ugdymui įgyvendinamos vadovaujantis Lietuvos Respublikos švietimo įstatymu, šiuo Aprašu bei kitais teisės aktais. Rekomendacijos ugdymui pradedamos įgyvendinti ne vėliau nei per 60 kalendorinių dienų nuo jų pateikimo Mokinių registre datos. 

II SKYRIUS 
ŠVIETIMO PAGALBOS GAVĖJAI, TEIKĖJAI, FORMOS IR RŪŠYS
 
10. Švietimo pagalbos gavėjai – Lopšelio-darželio vaikai, jų tėvai (globėjai, rūpintojai), mokytojai, kiti įstaigos darbuotojai. 
11. Švietimo pagalbos teikėjai – mokytojai, specialieji pedagogai, logopedai, mokinio padėjėjai, visuomenės sveikatos priežiūros specialistas, vadovai, PPP darbuotojai, specialistai. 
12. Švietimo pagalbos teikimą organizuoja ir koordinuoja Lopšelio-darželio Komisija.
13. Švietimo pagalbos formos: 
131. individualus darbas su vaiku (skatinimas dalyvauti ugdomojoje veikloje, mokytojų, specialiųjų pedagogų, logopedų, vadovų pokalbiai, ugdymas namuose); 
13.2. darbas su grupe (grupinės konsultacijos, skirtos ugdymo dalyvių tarpusavio santykių reguliavimui, specialiųjų pedagogų, logopedų pogrupiniai užsiėmimai ir kt.); 
13.3. darbas su vaiko šeima (pagalba sprendžiant problemas, trukdančias vaiko ugdymo(si) procesui, tėvų (globėjų rūpintojų) ir Lopšelio-darželio bendradarbiavimo stiprinimas); 
13.4. darbas su Lopšelio-darželio bendruomene (saugios aplinkos kūrimas ir palaikymas, savivaldos aktyvinimas, mikroklimato gerinimas); 
13.5. darbas su socialiniais partneriais (PPP, Kretingos vaiko teisių apsaugos skyriumi, policija ir kt., siekiant užtikrinti pagalbos veiksmingumą); 
13.6. karantino, ekstremalios situacijos, ekstremalaus įvykio ar įvykio (ekstremalios temperatūros, gaisro, potvynio, pūgos ir kt.), keliančio pavojų ugdytinių sveikatai ir gyvybei laikotarpiu, pagalba teikiama nuotoliniu/kontaktiniu būdu. 
14. Švietimo pagalbos teikimo rūšys: 
14.1. konsultavimas (vaiko, vaikų grupės, mokytojų, tėvų (globėjų rūpintojų), siekiant padėti išsiaiškinti ir suprasti tai, kas vyksta jų gyvenimo ir ugdymosi erdvėje, padedant ugdytis, tinkamai elgtis, geriau pažinti save, padėti ugdymosi spragų turintiems arba gabiems vaikams; 
14.2. ugdymo diferencijavimas vaikui ar vaikų grupei, siekiant sudaryti palankias sąlygas tiek gabių, tiek ugdymosi problemų turinčių vaikų ugdymui; 
14.3. socialinių ir gyvenimo įgūdžių formavimas – ugdomas gebėjimas priimti sprendimus ir spręsti problemas, kūrybiškai ir kritiškai mąstyti, bendrauti, pažinti save, elgtis visuomenėje priimtinais būdais, valdyti emocijas, laikytis sveikos gyvensenos reikalavimų; 
14.4. elgesio korekcija, socialiai priimtino elgesio modeliavimas; 
14.5. alkoholio, tabako ir kitų psichiką veikiančių medžiagų vartojimo, savižudybių, prievartos, smurto ir teisės pažeidimų prevencija; 
14.6. pagalbos komandos telkimas Lopšelyje-darželyje (esant reikalui, pasitelkiant šeimą bei socialinius partnerius), siekiant sėkmingai spręsti iškilusias problemas. 
 
III SKYRIUS 
ŠVIETIMO PAGALBOS TEIKIMO ORGANIZAVIMAS
 
15. Vaikams, kurie mokosi kasdieniu mokymo proceso organizavimo būdu, Švietimo pagalba teikiama tiesioginiu būdu. Vaikams, kurie mokosi nuotoliniu mokymo proceso organizavimo būdu, Švietimo pagalba teikiama nuotoliniu būdu. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų vaikų sveikatai ir gyvybei (toliau – Ypatingos aplinkybės), laikotarpiu Švietimo pagalba teikiama nuotoliniu ir/arba kontaktiniu būdu, atsižvelgiant į Ypatingų aplinkybių pobūdį. Jei Švietimo pagalba dėl objektyvių priežasčių neteikiama, pasibaigus Ypatingų aplinkybių laikotarpiui, ji turi būti kompensuojama nustatant veiklos prioritetines sritis, peržiūrint veiklų atlikimo laiką. 
16. Mokytojai teikia Švietimo pagalbą savo grupės vaikams: 
16.1. rūpinasi jų asmenybės ugdymu(si) bei branda; 
16.2. siekia pažinti vaikų poreikius, polinkius, interesus, gabumus, diferencijuoja ir individualizuoja ugdomąją veiklą; 
16.3. domisi ir rūpinasi vaikų sveikata, jų sauga, puoselėja sveiką gyvenseną; 
16.4. suteikia vaikams reikiamą pagalbą pastebėjus, kad jų atžvilgiu taikomas smurtas, prievarta, patyčios ar kitokio pobūdžio išnaudojimas; 
16.5. bendradarbiauja su Švietimo pagalbos vaikui, visuomenės sveikatos priežiūros 
specialistais; 
16.6. informuoja tėvus (globėjus, rūpintojus) apie iškylančias problemas; 
16.7. padeda vaikams spręsti psichologines, socialines, bendravimo, ugdymosi ir kt. 
problemas; 
16.8. stebi, analizuoja tėvų (globėjų, rūpintojų) bei socialinės aplinkos poveikį ugdymui(si);
16.9. rengia ir pritaiko ugdymo turinį.
17. Vienu etatu dirbantis specialistas pagalbą teikia: 
17.1. Logopedas ne daugiau kaip 30 specialiųjų ugdymosi poreikių turinčių vaikų, ugdomų pagal ikimokyklinio ir/ar priešmokyklinio ugdymo programas, kuriems reikalinga logopedo pagalba. 
17.2. Specialusis pedagogas ne daugiau kaip 24 SUP turintiems mokiniams, ugdomiems pagal ikimokyklinio ir priešmokyklinio ugdymo programas, kuriems reikalinga specialiojo pedagogo pagalba (ne daugiau kaip 20 vaikų, turinčių regos, klausos sutrikimų (tarp jų turinčių kochlearinių implantų), jei nėra tiflopedagogo ar surdopedagogo). 
18. Skaičiuojant vaikus specialiojo pedagogo, logopedo etatui steigti ir teikti, vaikas, turintis didelių ar labai didelių specialiųjų ugdymosi poreikių, prilyginamas dviem vaikams. 
19. Pagalba teikiama kontaktiniu būdu ugdomųjų veiklų ir (ar) ne ugdomųjų veiklų metu. Kai ugdytinis ugdomas šeimoje ar jam yra paskirtas mokymasis namuose, pagalba ar jos dalis gali būti jam teikiama nuotoliniu būdu.  
20. Pagalbos teikimo forma – individuali, pogrupinė (2-4 mokiniai).
21. Specialistų tiesioginio darbo funkcijos: 
21.1. įvertinti pagalbos ugdymo procese reikmes ir (ar) specialiuosius ugdymo(si) poreikius; 
21.2. identifikuoti vaiko ugdymosi ir dalyvavimo ugdymo procese sunkumų pobūdį; 
21.3. atlikti vaiko ugdymosi poreikių vertinimą, stebint jį ugdymo procese, išskirti ugdymosi galias ir sunkumus, svarbius ugdymosi aplinkos veiksnius, analizuoti ugdymosi sunkumų  pobūdį ir dėl to kylantį pagalbos poreikį;  
21.4. nustatyti vaiko ugdymosi pagalbos ir intervencijos priemones, individualių ugdymosi poreikių tenkinimo kryptis ir būdus, analizuoti,  aptarti su ugdymo proceso dalyviais (vaiku, mokytojais, kitais pagalbą teikiančiais specialistais, Lopšelio-darželio VGK nariais) jo ugdymo(si) pasiekimus ir  pažangą; 
21.5. dalyvauti atliekant vaiko ugdymosi poreikių įvertinimą, supažindinti tėvus (globėjus, rūpintojus) su ugdymosi sunkumų vertinimo ar specialiuosius ugdymo(si) poreikius įvertinimo rekomendacijų įgyvendinimu Lopšelyje-darželyje, identifikuoti ir suderinti lūkesčius pagalbai. 
21. 6. teikti pagalbą atsižvelgti į vaikų reikmes, pasirinkti ir derinti įvairias pagalbos teikimo formas, organizuoti individualias ar pogrupines pratybas kabinete ir (ar) teikti pagalbą ugdytinio įprastoje ugdymosi aplinkoje ar kitose ugdymui skirtose erdvėse; 
21.7. padėti vaikui pažinti savo stiprybes, planuoti mokymąsi, didinant mokymosi motyvaciją, savarankiškumą; 
21.8. prireikus stebėti vaiką ugdymo procese, kartu su mokytoju parinkti mokymo(si) strategijas, priemones (informacinių-komunikacinių technologijų, kompensacinės ugdymosi technikos, skaitmenines, augmentinės ir alternatyviosios komunikacijos priemones), padedančias lavinti nepakankamai išlavėjusias vaiko funkcijas, kognityvinius ar kitus procesus, įgalinti jį dalyvauti ugdymo procese; 
21.9. dalyvauti kuriant universalaus dizaino principus atitinkančią ugdymo(si) aplinką ir, pritaikant ugdymo turinį, padėti mokytojui struktūruoti ugdymo(si) aplinką ir ugdymo(si) veiklas, ieškoti veiksmingų ugdytinio įtraukties į ugdymą(si) strategijų. 
22. Specialisto netiesioginio darbo funkcijos: 
22.1. nustatyti pagalbos poreikį, planuoti ir rengtis pratyboms; 
22.2. išanalizuoti vaiko ugdymo(si) poreikių vertinimo duomenis ir SUP vertinimo išvadas, numatyti strategijas, padedančias įveikti ugdymo sunkumus, pagal kompetenciją kartu su mokytoju parinkti tinkamus ugdymo metodus, kompensacines priemones ir (ar) technologijas, padedančias vaikams, turintiems specialiųjų ugdymo(si) poreikių, ugdytis, supažindinti su jomis mokytojus, mokinio padėjėjus dėl jų taikymo, inicijuoti naujų pagalbos ir ugdymo metodų bei ugdymo organizavimo strategijų paiešką; 
22.3. planuoti savo teikiamos pagalbos intensyvumą, turinį ir numatyti pagalbos būdus; 
22.4. stebėti, rinkti ir vertinti duomenis apie pagalbos veiksmingumą, ugdymosi sunkumų priežastis; 
22.5. kolegialiai inicijuoti mokyklos aplinkos pritaikymą specialiuosius ugdymo(si) poreikius turintiems vaikams, teikti rekomendacijas Lopšelio-darželio vadovui ir (ar) VGK dėl ugdymo aplinkų pritaikymo; 
22.6. suderinti pagalbos ir teikiamų rekomendacijų mokytojams dėl ugdymo pritaikymo turinio ir tikslų, siekti jų dermės ir ugdymo veiksmingumo didinimo, ieškoti sprendimų, įgalinančių ugdytinį ugdytis. 
22.7. bendradarbiauti ir dirbti komandoje; 
22.8. konsultuoti ir prireikus teikti metodinę pagalbą mokytojams, kitiems mokykloje dirbantiems švietimo pagalbos specialistams ir tėvams (globėjams, rūpintojams) vaiko pažinimo, ugdymosi sunkumų, SUP turinčių ugdytinių ugdymo ir (ar) pagalbos teikimo klausimais; 
22.9. dalyvauti formuojant mokyklos bendruomenės teigiamą požiūrį į įtrauktį, padėti geriau pažinti ugdytinių įvairovę ir jų poreikius; 
22.10. pristatyti VGK ir (ar) PPP  išvadas ir rekomendacijas mokytojams, konsultuoti dėl ugdymo turinio pritaikymo ar individualizavimo, prireikus kreiptis į VGK dėl pagalbos teikimo arba ugdytinio specialiųjų ugdymo(si) poreikių įvertinimo ar pakartotinio vertinimo reikmės. Kaip įmanoma labiau į šiuos procesus įtraukti tėvus (globėjus, rūpintojus); 
22.11. kartu su mokytojais ir kitais švietimo pagalbos specialistais rengti ir įgyvendinti individualaus ugdymo plano vaikui pagalbos dalį, prireikus koordinuoti jo vykdymą; 
22.12. dalintis savo žiniomis ir keistis informacija su kitais ugdymo proceso Lopšelyje-darželyje dalyviais, siekiant sėkmingos vaikų, turinčių specialiųjų ugdymo(si) poreikių, įtraukties į ugdymą; 
22.13. teikti siūlymus Lopšelio-darželio vadovui dėl pagalbos kokybės ir jos prieinamumo didinimo; 
22.14. dalyvauti VGK veikloje; 
22.15. kokybiškai ir korektiškai atlikti savo darbą; 
22.16. tvarkyti ir pildyti Lopšelio-darželio nustatyta tvarka pagalbai teikti reikalingus dokumentus; 
22.17. skleisti ir diegti inovatyvias pagalbos teikimo praktikas ir mokslo naujoves; 
22.18. vykdyti profesinės veiklos savistabą, reflektuoti savo patirtį, profesinę veiklą ir identifikuoti profesinio tobulėjimo poreikius; 
22.19. rūpintis savo kompetencijomis, dalyvauti kompetencijų tobulinimo veikloje; 
22.20. laikytis darbo etikos kodekso; 
22.21. korektiškai interpretuoti stebėjimo ir kitus turimus duomenis, siekiant pagalbos teikimo veiksmingumo.  
23.Mokinio padėjėjo funkcijos: 
23.1. padėti vaikui ar (ir) vaikų grupei atlikti su savitarna, savitvarka ir maitinimusi susijusias veiklas, padėti įsitraukti į ugdomąsias veiklas, dalyvauti ugdymo procese ir kitose veiklose Lopšelyje-darželyje; 
23.2. padėti orientuotis aplinkoje, judėti, prireikus palydėti vaiką į specialios paskirties erdves, jose užtikrinti jo saugumą; 
23.3. perskaityti tekstą; 
23.4. padėti naudotis ugdymui skirtomis priemonėmis pagal mokytojo ar švietimo pagalbos specialisto pateiktą instrukciją, padėti mokytojui jas paruošti, konsultuotis su mokyklos VGK, mokytoju, švietimo pagalbos specialistais dėl taikytinų veiksmų, kurie padėtų ugdytiniui įsitraukti į ugdymo procesą ir jame dalyvauti; 
23.5. vykdyti švietimo pagalbos ir kitų specialistų rekomendacijas, instrukcijas, kurios yra nurodytos individualaus ugdymo plane, pagal kompetenciją dalyvauti individualaus ugdymo plano įgyvendinimo aptarimuose; 
23.6. padėti ugdytiniui elgtis socialiai priimtinu būdu, išvengti elgesio, kuris neatitinka socialinio, kultūrinio, situacinio ar fizinės aplinkos, kurioje jis vyksta, konteksto bei gali būti laikomas neįprastu, netinkamu arba trikdančiu dėl aplinkos, kurioje jis pasireiškia, (toliau – konteksto neatitinkantis elgesys) pasireiškimų, veikiant tiksliai pagal išankstinius susitarimus, pasireiškus konteksto neatitinkančiam elgesiui, padėti sustabdyti jį arba pasišalinti iš elgesį išprovokavusios aplinkos, teikti informaciją po konteksto neatitinkančio elgesio pasireiškimo, aptariant taikytų veiksmų efektyvumą su švietimo pagalbą teikiančiais specialistais; 
23.7. bendradarbiauti su mokytojais, kitais švietimo pagalbą teikiančiais specialistais; 
23.8. vadovaujantis švietimo pagalbos specialistų rekomendacijomis padėti vaikui integruotis į Lopšelio-darželio bendruomenę, palaikyti draugystę su bendraamžiais, skatinti bendravimą ir bendradarbiavimą, padėti įgyvendinti individualios pagalbos planą. 
24. Visuomenės sveikatos priežiūros specialistas dirba bendradarbiaudamas su Lopšelio-darželio bendruomene, kitais sveikatos priežiūros, psichologinės bei socialinės pedagoginės pagalbos ir kitų suinteresuotų tarnybų specialistais: 
24.1. teikia sveikatinimo veiklos metodines konsultacijas mokytojams, vaikams, jų tėvams (globėjams, rūpintojams) bei kaupia metodinę ir informacinę medžiagą vaikų sveikatos išsaugojimo ir stiprinimo klausimais; 
24.2. teikia informaciją sveikatos išsaugojimo bei stiprinimo klausimais ir organizuoja šios informacijos sklaidą (stenduose, renginiuose, viktorinose ir pan.) Lopšelio-darželio bendruomenei; 
24.3. inicijuoja ir dalyvauja Lopšelio-darželio sveikatinimo projektų (programų) rengime bei juos įgyvendinant; 
24.4. teikia pagalbą vaikams ugdant sveikos gyvensenos ir asmens higienos įgūdžius, skatina sveiką mitybą bei sveikos mitybos įgūdžių formavimą. 
25. Vaiko gerovės komisijos funkcijos: 
25.1. atlikti vaiko minimalios ir vidutinės priežiūros įstatyme Komisijai numatytas funkcijas; 
25.2. teikti siūlymus Lopšelio-darželio vadovui dėl saugios ir vaikui palankios ugdymosi aplinkos kūrimo, vaikų socialinio ir emocinio ugdymo, prevencijos priemonių ir (ar) prevencinių programų įgyvendinimo; 
25.3. organizuoti ir koordinuoti mokymosi, švietimo ar kitos pagalbos vaikui teikimą, ikimokyklinio, priešmokyklinio ugdymo programų pritaikymą, individualaus plano sudarymą ir jo įgyvendinimą; 
25.4. teikti siūlymus Lopšelio-darželio vadovui dėl kreipimosi į savivaldybėje vaiko teisių apsaugą užtikrinančią instituciją, kai vaiko tėvai (globėjai, rūpintojai) neužtikrina vaiko teisių ir teisėtų interesų, įgyvendindami savo teises ir vykdydami pareigas. 

IV SKYRIUS
VAIKO PIRMINIS UGDYMOSI POREIKIŲ VERTINIMAS, UGDYMO PRITAIKYMO IR (AR) REIKALINGOS ŠVIETIMO PAGALBOS SKYRIMAS
 
26. Vaiko Pirminis ugdymosi poreikių vertinimas atliekamas, kai: 
26.1.  Lopšelio-darželio specialistams prevencijos tikslais atlikus ugdytinių atranką su turimais atrankiniais vertinimo instrumentais, išryškėja galimi ugdymosi sunkumai;  
26.2. mokytojas(-ai) pastebi ugdytiniui kylančius ugdymo(si) sunkumus ir teikiamos ugdymo pagalbos nepakanka jiems įveikti; 
26.3. ugdytinio tėvai (globėjai, rūpintojai) dėl ugdytiniui kylančių ugdymosi sunkumų kreipiasi į VGK pateikdami prašymą raštu.
27. VGK atsakomybės: 
27.1. organizuoja pasitarimą su vaiką ugdančiais mokytojais, švietimo pagalbos specialistais ir mokinio tėvais (globėjais, rūpintojais), aptaria kylančius ar (ir) galinčius kilti ugdymosi sunkumus; 
27.2. priima sprendimą dėl Pirminio ugdymosi poreikių vertinimo ir apie tai informuoja tėvus (globėjus, rūpintojus). Nusprendus neatlikti Pirminio ugdymosi poreikių vertinimo, Komisijos posėdžio protokolo nutariamojoje dalyje pateikiami sprendimą pagrindžiantys argumentai; 
27.3. ugdytinį ugdančius mokytojus ir švietimo pagalbos specialistus įpareigoja:   
27.3.1. sutartais aspektais pildyti Lietuvos Respublikos švietimo, mokslo ir sporto ministro 2024 m. rugpjūčio 30 d. įsakymu Nr. V-928 ,,Dėl mokinio specialiųjų ugdymosi poreikių vertinimo,  ugdymo pritaikymo ir (ar) reikalingos švietimo pagalbos skyrimo tvarkos aprašo patvirtinimo“ 1 priedo (toliau - Pirminio ugdymosi poreikių vertinimo forma)  I ir II dalis;
27.3.2. pagal poreikį atrenka ugdytinio darbus ar jų kopijas, kuriuose galima nustatyti jo ugdymosi pažangą ar sunkumus, fiksuotus vertinant skirtingais vertinimo įrankiais ir daugiau nei vienu vertinimo būdu, arba stebėti mokymosi pažangą; 
27.3.3. surinktą reikiamą informaciją ir pagal kompetenciją užpildytas Pirminio ugdymosi poreikių vertinimo formos I ir II dalis pateikti VGK.  
28. VGK, gavusi pradėtą pildyti Pirminio ugdymosi poreikių vertinimo formą: 
28.1. susipažįsta su pateikta informacija; 
28.2. išklauso mokytoją(-us), švietimo pagalbos specialistus apie vaiko patiriamas sėkmes ugdantis ir sunkumus, kaip jis jaučiasi vienoje ar kitoje situacijoje, kas jam kelia iššūkių ir kas padėtų ugdantis, siekiant geresnių ugdymosi rezultatų, dalyvauti grupės veikloje ir (arba) kitose ugdymo veiklose; 
28.3. inicijuoja pokalbį su tėvais (globėjais, rūpintojais), siekdama surinkti būtiną informaciją apie vaiko raidos ir ugdymosi istoriją, sveikatą, sunkumus, sėkmes ir kitą svarbią informaciją ugdymosi poreikiams nustatyti; 
28.4. siekdama suformuoti tikslesnę išvadą apie vaiko ugdymosi poreikius bei švietimo pagalbos skyrimą, gali prašyti tėvų (globėjų, rūpintojų) pateikti turimus vaiko sveikatos vertinimo dokumentų išrašus, individualų ankstyvosios reabilitacijos planą (jeigu toks yra sudarytas ir vykdomas), sudarytą vaikų raidos sutrikimų ankstyvosios reabilitacijos paslaugas teikiančių specialistų; 
28.5. priima sprendimą dėl siūlymo Lopšelio-darželio vadovui skirti (neskirti) švietimo pagalbą, ir (arba) kreiptis (nesikreipti) į PPP dėl Specialiųjų ugdymosi poreikių vertinimo ir skyrimo, arba dėl pakartotinio ugdymosi poreikių vertinimo ir pildo Pirminio ugdymosi poreikių vertinimo formos III dalį; 
28.6. su Pirminiu ugdymosi poreikių vertinimu pasirašytinai supažindina ugdytinio tėvus (globėjus, rūpintojus), pateikia užpildytą Pirminio ugdymosi poreikių vertinimo formą ir informuoja apie apeliacijos galimybę; 
28.7. supažindina Lopšelio-darželio vadovą su VGK teikiamomis Pirminio ugdymosi poreikių vertinimo išvadomis. 
29. Lopšelio-darželio vadovas, atsižvelgdamas į pateiktas VGK išvadas, įsakymu skiria švietimo pagalbą ir įpareigoja švietimo pagalbos specialistus rengti trumpalaikį švietimo pagalbos planą (žr. priedas Nr. 1) vikui pagal Pirminio ugdymosi poreikių vertinimo formoje teikiamas išvadas, paveda Komisijai stebėti pagalbos plano įgyvendinimą, teikiamos pagalbos veiksmingumą ugdytinio ugdymui(si). VGK, remdamasi stebėsenos rezultatais, gali rekomenduoti Lopšelio-darželio vadovui tęsti švietimo pagalbos teikimą arba atlikti ugdytinio Specialiųjų ugdymosi poreikių vertinimą PPP. 
30. VGK nusprendusi, kad vaikui yra reikalingas ugdymo pritaikymas ir švietimo pagalba dėl Specialiųjų ugdymosi poreikių vertinimo kreipiasi į PPP pateikdami:  
30.1. prašymą; 
30.2. pasirašytą ir PDF formatu suformuotą Pirminio ugdymosi poreikių vertinimo formą; 
30.3. VGK posėdžio išrašą apie Pirminį ugdymosi poreikių vertinimą ar neatliktą vertinimą (kai kreipiasi tėvai (globėjai, rūpintojai),  neturėdami Pirminio ugdymosi poreikių vertinimo formos); 
30.4. pagal poreikį ugdytinio švietimo pagalbos planą, jo piešinius; 
30.5.  pagal poreikį PPP prašomą papildomą informaciją. 
31. PPP specialistai įvertina vaiko specialiuosius ugdymosi poreikius, PPP vadovo įgaliotas asmuo įkelia Specialiųjų ugdymosi poreikių vertinimo formos  kopiją į Mokinių registrą, informuoja Lopšelį-darželį apie atliktą ugdytinio Specialiųjų ugdymosi poreikių vertinimą, skirtą ugdytiniui ugdymo pritaikymą ir (ar) švietimo pagalbą.
32. Lopšelio-darželio funkcijos:
32.1. gavus iš PPP Specialiųjų ugdymosi poreikių vertinimo formos kopiją pagal pateiktas rekomendacijas rengia individualų švietimo pagalbos planą (žr. priedas Nr. 2) ar pritaikytą ugdymo(si)/mokymo(si) programą (žr. priedai Nr. 3);
32.2. VGK, paskirti specialistai stebi vaikui teikiamos švietimo pagalbos veiksmingumą, mokytojai, pagalbos specialistai du kartus per metus fiksuoja pažangos rezultatus, aptaria VGK. 
33.  PPP rekomendacijos ugdymui, švietimo pagalbai pradedamos įgyvendinti ne vėliau nei per 60 kalendorinių dienų nuo jų pateikimo Mokinių registre datos.
34. Pasibaigus nustatytam Pirminio ugdymosi poreikių vertinimo laikotarpiui yra atliekamas pakartotinis vertinimas. 
35.	Pakartotinis vertinimas atliekamas ne anksčiau nei po metų po paskutinio vaikui atlikto vertinimo arba prireikus, jei pasikeitė vaiko ugdymosi pasiekimų raida, sveikatos būklė ir dėl to pasikeitė jo gebėjimai ugdytis ar (ir) švietimo pagalbos poreikiai. 
36.	Dėl pakartotinio Vertinimo gali kreiptis ugdytinio mokytojas(-ai), tėvai (globėjai, rūpintojai), Komisija.

V SKYRIUS
APELIACIJA DĖL VERTINIMO IR UGDYMO PRITAIKYMO IR (AR) ŠVIETIMO PAGALBOS NUTRAUKIMO

 
37. Tėvai (globėjai, rūpintojai) per 5 darbo dienas nuo pristatytos Vertinimo išvados gali teikti apeliaciją PPP. 
38. PPP vadovo paskirti atsakingi asmenys per 30 kalendorinių dienų nuo apeliacijos pateikimo datos išanalizuoja apeliacijai pateiktus argumentus ir priima sprendimą dėl vertinimo išvados ar jos dalies tikslinimo ir supažindina tėvus (globėjus, rūpintojus) su apeliacijos  nagrinėjimo rezultatais.  
39. Tėvai (globėjai, rūpintojai) per 10 darbo dienų nuo supažindinimo su PPP apeliacijos nagrinėjimo rezultatais gali teikti apeliaciją Švietimo, mokslo ir sporto ministro įgaliotai institucijai (toliau – įgaliota institucija) dėl apeliacijos nagrinėjimo PPP. 
40. Vaikui padarius pažangą ir pasiekus programose numatytą pasiekimų lygį, VGK argumentuotu raštu kreipiasi į Lopšelio-darželio vadovą ar PPP dėl švietimo pagalbos ir (arba) ugdymo pritaikymo nutraukimo, kartu pateikdama tėvų (globėjų, rūpintojų) pritarimą ir atnaujintą Pirminio ugdymosi poreikių vertinimo formą ar jos dalį. Lopšelio-darželio direktorius, PPP, išnagrinėjusi VGK pateiktus dokumentus, Lopšelio-darželio arba PPP vadovo sprendimu nutraukia švietimo pagalbos teikimą ir (arba) ugdymo pritaikymą arba atlieka pakartotinį Vertinimą, atnaujina informaciją Mokinių registre. 
41. Tėvams (globėjams, rūpintojams), pateikus Lopšelio-darželio vadovui argumentuotą prašymą raštu iki einamųjų metų rugsėjo pirmosios dienos dėl ugdymo pritaikymo ir (ar) švietimo pagalbos teikimo nutraukimo ugdytiniui, Lopšelio-darželio direktorius įsakymu priima sprendimą dėl ugdymo pritaikymo ir (ar) švietimo pagalbos teikimo stabdymo 3 mėnesių laikotarpiui. Sustabdžius ugdymo pritaikymo ir (ar) švietimo pagalbos teikimą, VGK vertina mokinio ugdymosi pasiekimų raidą. Jei ugdytinio ugdymosi pasiekimai ir pažanga atitinka ikimokyklinio ugdymo programoje ir Priešmokyklinio ugdymo bendrojoje programoje numatytus pasiekimus, Lopšelio-darželio direktorius raštu informuoja PPP apie ugdymo pritaikymo ir (arba) švietimo pagalbos nutraukimą, Lopšelio-darželio vadovo įsakymu išbraukia ugdytinį iš švietimo pagalbą gaunančių arba turinčių specialiųjų ugdymosi poreikių sąrašo, atnaujina informaciją Mokinių registre. Jei ugdytinio pasiekimų raida neatitinka programoje numatytų ugdymosi pasiekimų, Lopšelis-darželis informuoja tėvus (globėjus, rūpintojus) apie būtiną poreikį tęsti ugdymo pritaikymą ir (arba) teikti švietimo pagalbą. 
 
VI SKYRIUS
BAIGIAMOSIOS NUOSTATOS
 
42. Jei vaiko tėvai (globėjai, rūpintojai), nebendradarbiauja su Lopšeliu-darželiu ir (arba) PPP dėl ugdytiniui reikalingos švietimo pagalbos užtikrinimo ir pritaikius visas motyvavimo ir kitas ugdytiniui ir jo tėvams (globėjams, rūpintojams) skirtas priemones situacija dėl švietimo pagalbos mokiniui užtikrinimo nesikeičia, Lopšelio-darželio direktorius informuoja Valstybės vaiko teisių apsaugos ir įvaikinimo tarnybą prie Socialinės apsaugos ir darbo ministerijos ar jos įgaliotą teritorinį skyrių dėl vaiko teisių užtikrinimo ir jo teisėtų interesų gauti reikalingą pagalbą.  
43. Mokiniui, turinčiam specialiųjų ugdymosi poreikių, išvykus į kitą ugdymo įstaigą, jo Specialiųjų ugdymosi poreikių vertinimo ir ugdymo pritaikymo ir (ar) švietimo pagalbos skyrimo dokumentai, esantys Mokinių registre, patikslinami, jais remiantis sudaroma nauja ugdymosi sutartis, joje numatant ugdymo pritaikymo ir (ar) švietimo pagalbos skyrimą. 
44. Subjektai, vykdantys Vertinimą, ugdymo pritaikymo ir (ar) švietimo pagalbos skyrimą, privalo laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo, Apraše nurodytų registrų veiklą reglamentuojančių, duomenų valdytojų patvirtintų ir kitų teisės aktų, reglamentuojančių asmens duomenų tvarkymą, reikalavimų. 
 
________________ 

Mokinio specialiųjų ugdymosi poreikių vertinimo, ugdymo pritaikymo ir švietimo pagalbos skyrimo tvarkos aprašo
1 priedas
KRETINGOS LOPŠELIS-DARŽELIS „ĄŽUOLIUKAS“
TRUMPALAIKIO ŠVIETIMO PAGALBOS PLANO VAIKUI FORMA
20   - 20   M. M.
	Vaiko vardas, pavardė 
	 

	Gimimo data 
	 

	Grupės pavadinimas, kurioje vaikas ugdomas: 

	□ Ikimokyklinio ugdymo grupė  „...“
□ Priešmokyklinio ugdymo grupė „...“

	Vaiko ugdymo(si )situacijos analizė: 
	kyla sunkumų ugdymo(si)/mokymo(si) veiklose dėl  pažintinių 󠆬󠆬, emocinių󠆬󠆬,  socialinių󠆬󠆬, savireguliacijos󠆬󠆬, komunikacijos󠆬󠆬, elgesio󠆬󠆬, kalbos ir kalbėjimo󠆬󠆬, kita: 
__________________________________________________________________________gebėjimų.


	Išvada:
	skiriama trumpalaikė papildoma specialioji pagalba dėl socialinių .... gerinimui.


	Plano sudarymo data: 
	Pagalba teikiama nuo ... , Kretingos lopšelio-darželio „Ąžuoliukas“ 20   m.         d.   direktorės įsakymas Nr. ...

	Planas aptartas VGK posėdyje:
	

	Planą parengę mokytojai, specialistai: 
	

	Plano įgyvendinimą koordinuojantis asmuo:
	





	Pagalbą teikiantys asmenys
	Pagalbos formos, būdai, periodiškumas
	Poveikio rezultatas
(padaryta pažanga - 1, nepadaryta pažanga – 0)

	Grupės mokytojos
	 
	 

	Specialusis pedagogas
	 
	 

	Logopedas
	 
	 

	Psichologas
	 
	 

	Socialinis pedagogas
	 
	 

	Tėvai (globėjai, rūpintojai)
	 
	 


VGK pirmininkas
                                                                                                (parašas)                                                  (vardas, pavardė)       

Plano įgyvendinimą koordinuojantis asmuo
                                                                                                (parašas)                                                  (vardas, pavardė)       

Specialioji pedagogė
                                                                                                (parašas)                                                  (vardas, pavardė)       

Logopedė
                                                                                                (parašas)                                                  (vardas, pavardė)       

Psichologė
                                                                                                (parašas)                                                  (vardas, pavardė)       

Socialinė pedagogė
                                                                                                (parašas)                                                  (vardas, pavardė)       

Vienas iš tėvų (globėjų)              
                                                                                                (parašas)                                                  (vardas, pavardė)       
Mokinio specialiųjų ugdymosi poreikių vertinimo, ugdymo pritaikymo ir švietimo pagalbos skyrimo tvarkos aprašo
2 priedas

KRETINGOS LOPŠELIS-DARŽELIS „ĄŽUOLIUKAS“
INDIVIDUALUS ŠVIETIMO PAGALBOS PLANAS

20 - 20  m. m. 
(Mokslo metai) 
	Vaiko vardas, pavardė 
	 

	Gimimo data 
	 

	Grupės pavadinimas, kurioje vaikas ugdomas: 

	□ Ikimokyklinio ugdymo grupė  „...“
□ Priešmokyklinio ugdymo grupė „...“

	Vaiko pagalbos planas parengtas vadovaujantis:
	Kretingos rajono švietimo centro Pedagoginės psichologinės pagalbos skyriaus pažyma dėl specialiojo ugdymo ir (ar) švietimo pagalbos skyrimo  ______ Nr. 
Išvada:

	Plano sudarymo data: 
	

	Planas aptartas VGK posėdyje:
	

	Planą parengę mokytojai, specialistai: 
	

	Plano įgyvendinimą koordinuojantis asmuo:
	


ŠVIETIMO IR KITOS PAGALBOS TEIKIMAS
	Pagalbą teikiantys asmenys
	Užsiėmimų periodiškumas (kartai /sav.)
	Pagalbos formos, būdai
	Poveikio rezultatas
(padaryta pažanga - 1, nepadaryta pažanga – 0)

	Mokytojai
	
	
	

	Specialusis pedagogas
	
	
	

	Logopedas
	
	
	

	Psichologas
	
	
	

	Socialinis pedagogas
	
	
	

	Meninio ugdymo mokytojas
	
	
	

	Mokinio padėjėjas
	
	
	

	Tėvai (globėjai, rūpintojai)
	
	
	



VGK pirmininkas
                                                                                                (parašas)                                                  (vardas, pavardė)       

Mokytoja
                                                                                                (parašas)                                                  (vardas, pavardė)       

Mokytoja
                                                                                                (parašas)                                                  (vardas, pavardė)       

Vienas iš tėvų (globėjų, rūpintojų)                               
                                                                                                (parašas)                                                  (vardas, pavardė)       





Mokinio specialiųjų ugdymosi poreikių vertinimo, ugdymo pritaikymo ir švietimo pagalbos skyrimo tvarkos aprašo
3 priedas

KRETINGOS LOPŠELIO-DARŽELIO „ĄŽUOLIUKAS“
PRITAIKYTOS IKIMOKYKLINIO/PRIEŠMOKYKLINIO UGDYMO PROGRAMOS FORMA
20.. – 20.. M. M.
Vaiko vardas, pavardė:      	                        Gimimo data:                                     Grupė:                                                   
Programos sudarymo data:                 	
Išvada: Kretingos rajono švietimo centro Pedagoginės psichologinės pagalbos skyriaus pažyma dėl specialiojo ugdymo ir (ar) švietimo pagalbos skyrimo  ______ Nr. 
        (data)                                                 
Specialiųjų ugdymosi poreikių lygis (nedideli, vidutiniai, dideli, labai dideli).      
                                                                                 (reikiamą pabraukti)                                                                                                                                                                                                                                                                                     
Vaiko ugdymo(si) sunkumai:
	Vaiko ugdymo(si) galios: 
Metodai: 
Aplinkos modeliavimas (priemonių, grupės ar kitos aplinkos):_________________________________________________


Programą parengę mokytojai, specialistai: 
Vaikų pažangą ir pasiekimai fiksuojami sausio/gegužės mėnesiais, pagal poreikį įrašomas trumpas komentaras. Vaiko pažangos ir pasiekimų stebėsenos simboliai: „+“ – pasiekta; „+-“ – iš dalies pasiekta; „-“ – dar formuojasi. 

	SRITYS
	Ugdymo turinys ir siektinas rezultatas
	Vaiko pasiekimai I pusmetį
	Vaiko pasiekimai II pusmetį

	Savitvarka, savarankiškumas 
	
	
	

	Smulkioji motorika
	
	
	

	Stambioji motorika 
	
	
	

	Kalbos supratimas ir kalbėjimas
	
	
	

	Dėmesys ir atmintis 
	
	
	

	Socialinė adaptacija (emocijos, bendravimas, pažinimas ir kt.) 
	
	
	

	Kita:
	
	
	



	Teikiama švietimo pagalba

	
	Pagalbos turinys
	Periodiškumas

	Logopedo pratybos
	
	

	Specialiojo pedagogo pratybos
	
	

	Psichologo konsultacijos
	
	

	Socialinio pedagogo konsultacijos
	
	

	Mokinio padėjėjas
	
	




Mokytoja    				         	                                                                              
         (parašas)		(vardas, pavardė)
Mokytoja  
         (parašas)			(vardas, pavardė)
Tėvai (globėjai, rūpintojai)                   	                                                                                                                                                                                             
         (parašas)		(vardas, pavardė)



